rlitschk/wikidir huggingface dataset:
Dat Wegmaken vun dat Schaamhoor is in vele Kulturn ut ästheetsche oder hygieensche Grünn begäng. Methoden, de Schaamhoor bi Mann oder Fro wegtomaken, sünd to’n Bispeel dat Raseren oder dat Epileren (mit Wass, mit en Pinzett oder duurhaftige Epilatschoon per Laser). In’n Islam höört dat Wegmaken vun de Schaamhoor to dat Ideal vun de Fitra. Fitra is dat Utsehn vun’n Körper, so as Allah dat hebben will. Dorto höört blangen dat wegmaakte Schaamhoor to’n Bispeel ok dat de Mannslüüd besneden sünd. In dat 20. Johrhunnert hett sik in de westliche Kultur dat kahle Schaamdreeeck dörsett. Na ene Studie vun Wilkinson sünd in Düütschland 60 % vun de jungen Froonslüüd twischen 20 un 29 Johr raseert un in de Grootstadt sogor 81 %. Hier hett dat vör allen ästheetsche Grünn. Faken kummt nich dat ganze Hoor raf un dor blifft en „Lannbahn“ stahn. Ganz vun hygieensche Grünn präägt weer dat Raseren vun de Schaamhoor bi Soldaten in’n Eersten Weltkrieg, de sik vör Lüüs wohren wullen. http://www.spiegel.de/kultur/gesellschaft/0,1518,485974,00.html
Sheela na Gigs sünd Steenfigurn vun Froon, de jemehr Puus wiest. Disse Figurn gifft dat veel in de keltschen Rebeden in Irland un Grootbritannien. Üm un bi 140 vun disse Figurn un Reliefs sünd hüüt noch nableven, bi 100 in Irland un bi 40 in Grootbritannien. Se doot vör allen an Karken un Borgen vörkamen. De Naam Sheela na Gig kummt toeerst bi de Königlich Iersche Akademie in de Proceedings of the Royal Irish Academy 1840-44 vör, för en Relief an de Kark in Rochestown, Graafschop Tipperary. Ok de Keltoloog John O'Donovan bruukt den Utdruck 1840 för ene Figur in desülve Graafschop. De Utdruck kummt temlich seker ut de iersche Spraak, aver wat dat nu jüst bedüden deit, dat is nich gewiss. Twee Ansätz sünd Sighle na gCíoch („Ole Hex mit Titten“) oder Síle-ina-Giob („Sheila [Froonsnaam] op ehrn Achtersten“). Wat de Sheela na Gigs to bedüden hebbt, dor sünd sik de Facklüüd nich eens. James Jerman, Anthony Weir un Eamonn Kelly to’n Bispeel wiest dor op hen, dat de Figurn in de Rebeden mehr vörkaamt, wo de Anglo-Normannen al fröh Foot faat hebbt, un dor weniger, wo de Kelten de Böverhand behollen hebbt. Se meent, de Figurn sünd dorvun nich
De Republik vun de Marshallinseln (up Marshallsch: Aolepān Aorōkin Majeļ , up Engelsch Republic of the Marshall Islands) is een Staat up de Inselgrupp vun de Marshallinseln in den westlichen Pazifik. Düsse Grupp vun Eilannen höört to Mikronesien hento. De Marshallinseln sund twee Keden vun Inseln oder Atollen, de blangenanner her loopt. De Ratak-Keed in'n Oosten un de Ralik-Keed in'n Westen. Düsse beiden Keden sett sik tohopen ut allerhand Atollen un ok een paar enkelte Eilannen. Tohopen höört to düsse Inselkeden mehr as 1.150 Eilannen un luurlüttje Eilannen to. De gaht öber een Flach vun 1.900.000 km² in den Middelpazifik hen. Land is aber bloß 181 km², de Rest is Water. Up de Eilannen is dat meist fochtig un heet. Vun Mai af an bit to'n November gifft dat en Regentiet. Hen un wenn jaagt ok Taifunen öber de Inseln hen. Twee Drüddel vun de 61.963 Inwahners (2005) leevt up Majuro un Ebeye. Majuro is ok de Hööftinsel vun de Republik. Up de annern Eilannen leevt man bloß wenig oder gor keen Lüde. Dor kann een nich richtig arbeiden un ok nich fudderkamen. De Hööftstadt vun dat Land is Majuro. Amtsspraken sünd Engelsch un Marshallsch. 90% vun de Inwahners höört
Hans Dirks (* 1912 in Nordenham; † 31. März 2008) weer de Ehrenbaas vun’n Ollnborger Spieker. Dirks is 1912 in Nordenham boren un hett 1932 sien Abitur maakt. Denn hett he bet 1937 in Kiel studeert un weer Schoolmeester in’t Ollnborger Land. 1939 müss he as Soldat in’n Krieg un hett em bet to’n Enn mitmaakt. Vun 1946 af an weer he Schoolmeester in Babenstroh. Dor hett he ok den Heimatvereen un de Georg-Ruseler-Gesellschop mit op de Been stellt. 1954 keem he as Schoolmeester na Westerstäer un weer vun 1962 af an Konrekter an de Hössenschool. In’n Ollnborger Heimatbund De Spieker hett Dirks 1954 den Meesterkring op de Been stellt un weer dor bet 1979 ok de Baas. 1978 is he Baas vun’n Spieker worrn un harr dat Leid bet 1989. Dorna weer he de Ehrenbaas vun’n Spieker. För sien Doon hett Dirks de Ehrennadel in Sülver vun’n Spieker kregen, dat Verdeenstkrüüz an’n Band vun’n Neddersassischen Verdeenstorden un de Graf-Anton-Günther-Medallje. Brauchtum im Oldenburger Land. Holzberg, Ollnborg 1985, ISBN 3-87358-024-1
De Plaggenhauer-Verlag is en Verlag mit Sitt in Lümborg. Tohören deit de Signe Preis-Frese. Grünnt worrn is dat Een-Mann-Ünnernehmen in’t Vörjohr 2004 vun’n Journalist un Verteller Jan Graf. To de Tied harr dat sien Sitt noch in Krummbek. Later hebbt Signe Preis-Frese un Heiko Frese ut Lümborg den Verlag övernahmen. De beiden doot ok dat Plattschapp bedrieven. Bi Plaggenhauer rutkamen sünd to’n Bispeel de Böker vun Heinrich Ohm un Warken vun Bolko Bullerdiek. Ok tohoop mit’n Sleswig-Holsteenschen Heimatbund hett Plaggenhauer Saken rutgeven, so as dat Book So snackt wi in de Probstee. Websteed vun’n Verlag (hoochdüütsch)
Asendörp is en Landgemeen in de Samtgemeende Brooksen-Vilsen in den Landkreis Deefholt in Neddersassen. De Gemeende liggt bi 36 km in'n Süden vun Bremen. In de Samtgemeende is se de tweet gröttste Oort. De Samtgemeende Asendörp is 1973 uplööst wurrn. Asendörp is denn mit de Gemeenden Brebber, Essen, Graue, Haandorp, Hogenmoor, Kuhlenkamp un Uepsen tohopenfaat wurrn to de Landgemeen Asendörp. Na de Wahlen vun'n 11. September 2011 sütt dat in'n Gemeenderaat so ut: CDU - 6 Sitten SPD - 2 Sitten Free Bündnis/Gröön - 3 Sitten UWG - 2 Sitten Free Bündnis: 2 Sitten Dat Automuseum Asendörp hett 1980 openmaakt. Dor weert bi 60 Fohrtüüg utstelt, tomeist Lüttwagens. De Museum-Iesenbahn Brooksen-Vilsen-Asendörp is de eerste Museumiesenbahn in Düütschland ween. Dor hannelt sik dat üm en Smallspoorbahn bi mit Sporen, de bloß 1.000 mm breet sünd. Bedreven warrt se vun'n Düütschen Iesenbahn-Vereen. De Bundsstraat 6 Hannober-Bremen föhrt just dör de Gemeende dör. Füerwehr De Oortsfüerwehr Holthusen in'n Süüdkreis is en vun de besten Wettstrietgruppen in Düütschland. Projekt to'n Sammeln vun plattdüütsche Oortsnaams in de Landkreise Deefholt, Nienborg/Werser un Veern Museumsiesenbahn Städer un Gemenen in den Landkreis Deefholt Affinghusen | Asendörp | Baarnborg | Bornbössel | Baarnstrup | Barver | Bassen | Bössel
Asendorf oder up Platt ook Asendörp betekent Asendorf, Oort in de Gemeen Teutschenthal in’n Saalekreis, Sassen-Anholt. Dat is ok de hoochdüütsche Naam von Asendörp, Gemeen in’n Landkreis Deefholt, Neddersassen, Asendörp, Gemeen in’n Landkreis Horborg, Neddersassen, Asendörp, Oort in de Gemeen Kalletal in’n Kreis Lippe, Noordrhien-Westfalen. Asendorf is de Familiennaam von Charlotte Asendorf (1919–2007), düütsche Schauspelerin, Christoph Asendorf (* 1955), düütschen Kunstwetenschopper, Claus Asendorf (* 1946), düütschen Jurist, Kurt Asendorf (1923–1999), düütschen Schriever un Heimaatforscher, Regina Asendorf (* 1961), düütsche Politikerin. Kiek ok bi: Ahsendorf, Assendorp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kohlenstoffdioxid (in’n Alldag ok eenfach Kohlendioxid, mitünner ok verkehrterwies Kohlensüür nöömt) is en cheemsch Verbinnen, de ut Kohlenstoff un Suerstoff besteiht un blangen Kohlenstoffmonoxid, Kohlenstoffsuboxid un dat unbestännige Kohlenstofftrioxid to de Koppel vun de Kohlenstoffoxiden tellt. Kohlenstoffdioxid is en Gas ahn Klöör un ahn Röök. Mit en Konzentratschoon vun ruchweg 0,04 % (in’t Johr 2006 üm un bi 381 ppm bi en Towass vun ungefähr 2 ppm elk Johr) is dat en natürlichen Bestanddeel vun de Luft. Kohlenstoffdioxid entsteiht bi’t vullstännige Verbrennen vun kohlenstoffhollig Stoffen, wenn noog Suerstoff dor is, as ok in’n Organismus vun Leevwesen as’n Kuppelprodukt vun de Zellaten. Dat CO2 warrt dorbi bi’t Aten ut’n Lief afgeven. Annersrüm sünd Planten, enige Bakterien un Archeen in de Laag, CO2 dör’t Kohlenstoffdioxid-Fixeeren in Biomasse ümtowanneln. Op disse Wies produzeert Planten to’n Bispeel bi de Photosynthees ut anorgaansch CO2 Glukoos. Kohlenstoffdioxid ensteiht bi’t Opböten vun kohlenstoffholige Brennstoffen, wat ok all fossilen Energiedrägers ümfaten deit. Bi en geven Energiedräger is de Mengde vun’t afgeven CO2 vun de Mengde vun den Brennstoff, also direkt vun de ümsetten Energie, afhangig. Moderne Anlagen un Bedrievstechniken sünd woll in de Laag, de Energie beter to nütten as in verleden Tieten, man dat Entstahn vun’t CO2-Gas
De Arteria facialis („Gesichtsarterie“) is de Arterie, de bi’n Minsch un bi Söögdeeren den gröttsten Deel vun de Strukturen neeg de Böverflach vun’t Gesicht mit Blood versorgt. Alleen Schaap un Zegen hebbt keen Arteria facialis. Dor warrt dat Gesichtsrebeet vun de Arteria transversa faciei versorgt, man de dortohörend Veen Vena facialis is ok bi disse Deeren utbillt. De Arteria facialis hett ehrn Born as drütten Hööftstamm ut de buteren Halsslagader (Arteria carotis externa), bi Peerd un Rindveeh tosamen mit de Arteria lingualis as Truncus linguofacialis, de sik kort dorna in enkelte Bloodfatten opdeelt. De Arteria facialia lööpt ünner de Musculi stylohyoideus un digastricus dör un geiht an’n Vörderrand vun’n Musculus masseter vörbi an’n Ünnerkeevknaken (Mandibula). Dor liggt se in en Kaar vun’n Knaken (Incisura vasorum facialium) binnen. Dor kann man ok licht ehrn Pulsslag föhlen. Dorna liggt se ünner’t Platysma un twiegt sik denn ut’neen in ehr Endäst. Arteria sublingualis („Ünnertungenarterie“), fehlt bi’n Minschen, bi Wedderkauers entsteiht se ut de Arteria lingualis Arteria palatina ascendens („Opstiegen Böhnarterie“) to’n Versorgen vun’n Rachen Arteria submentalis („Ünnerkinnarterie“), versorgt de Ünnerkeevseverdrüüs un angrenzen Strukturen Arteria labialis inferior („Ünnerlippenarterie“) na de Ünnerlipp Arteria labialis superior („Böverlippenarterie“) na de Böverlipp Arteria angularis („(Ogen-)Winkelarterie“) na de Nees
De Waliesch Spraaksellschop (waliesch Cymdeithas yr Iaith Gymraeg, faken Cymdeithas nöömt) is en Akschoonsgrupp in Wales, de sik för de Rechten vun de waliesche Spraak insetten doot. De Grupp is an’n 4. August 1962 in Pontarddulais grünnt worrn. En richtig Satzung harr se aver eerst vun’n 13. Mai 1963 af an. Besünner Bedüden för dat Grünnen vun Cymdeithas harr de Radioanspraak Tynged yr Iaith („Dat Schicksal vun de Spraak“) vun Saunders Lewis an’n 13. Februar 1962. De Eerste Akschoon vun de Grupp geev dat in’n Oktober 1962 op de Brüch Pont Trefechan in Aberystwyth. Mit sowat 40 Lüüd hebbt se dor en Sit-in maakt un för en halve Stünn de Straat blockt. Cymdeithas hett denn en Kampagne maakt, mit de se sik för offiziellen Status vun dat Waliesche insetten deen, dat een to’n Bispeel de Stüürtell op Waliesch maken dröff, dat de School Waliesch lehren dröff, dat Wahlzedels, Postschiller, Geboortsoorkunnen un so wieder op Waliesch wesen dröfft. De Akschonen löpen över Zellen, vun de sik de eerste in’n April 1963 in Bangor ünner Leid vun Owain Owain grünnt hett. Dor hebbt se ok dat Blatt Tafod y Ddraig rutgeven. De Grupp sett op gewaltlose direkte Akschoon. För disse Akschonen sünd
Masuursch (maz. Mazurská Gádka) is de Spraak vun de Masuren in Oostpreußen. Vun dat 14. Johrhunnert af an sünd Lüüd ut Masowien na dat süüdliche Oostpreußen kamen un hebbt dat Land besedelt, in dat na de langen Kämpf twischen den Düütschen Orden gegen de Prußen kuum noch Minschen leven. Se hebbt jemehrn poolschen Dialekt mitbröcht. Disse Spraak hett sik ünner de düütsche Herrschop düüdlich wannelt un is en ganz egen Dialekt worrn. Anners as de Polen in’n poolschen Staat weren de Masuren ünner düütsche Herrschop ok kene Katholiken man Evangeelsch. Dat Masuursche hett temlich vele Wöör ut dat Prußische un dat Düütsche opnahmen. Mit dat 19. un fröhe 20. Johrhunnert geev dat en langsamen Spraakwannel un veel Masuren hebbt dat Masuursche opgeven un de düütsche Spraak övernahmen. Aver nich dat Hoochdüütsche, man vör allen den plattdüütschen Dialekt de vun de Düütschen in Oostpreußen snackt worrn is. Na’n Zensus vun 1900 hebbt soveel Lüüd in de enkelten Landkreisen noch Masuursch snackt: 49,4 % in’n Landkreis Johannisburg, 43,4 % in’n Landkreis Ortelsburg, 35,1 % in’n Landkreis Lyck, 31,7 % in’n Landkreis Neidenburg, 30,3 % in’n Landkreis Sensborg, 19,0 % in’n Landkreis Oletzko, 10,9 % in’n Landkreis Osterode. Masuursch weer en Dörpspraak, de
Disse Artikel is man blots en Stubben. Du kannst Wikipedia helpen un em verbetern. De Demokraatsche Republiek Timor-Leste, in't Düütsche ok as Osttimor, in Plattdüütsch as Oosttimor betekent, is en Staat op dat Eiland Timor in Asien. Oosttimor höör fröher to Indonesien un kreeg offiziell an’n 20. Mai 2002 sien Unafhangigkeit. De Hööftstadt is Dili. In Oosttimor leevt 1.066.409 Inwahners (Zensus 2010). Dat weer de eerste Staat, de in dat 21. Johrhunnert unafhängig wurr. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de ASEAN Liddmaten: Brunei Brunei | Indonesien Indonesien | Kambodscha Kambodscha | Laos Laos | Malaysia
Baarnborg is en Flecken in den Landkreis Deefholt in Neddersassen. Baarnborg liggt tuschen den Dümmer See un dat Steinhuder Meer in de Midden twuschen Bremen un Minden. De Gemeen höört na de Samtgemeende Karkdörp to. De ehr Seet is in Karkdörp. To'n eersten Mol steiht vun de Gemeen wat in en Urkunn ut dat Johr 1247 to lesen. 1285 warrt ok to'n eersten Mol wat vun en Borg mit Naam Baarnborg schreven. De is denn in dat Johr 1338 tohopen mit de Herrschop Olen-Brooksen na de Graafschop Hoya kamen. 1434 is de Hartog Wilhelm vun Bruunswiek-Lüümborg ankamen un hett de Borg innahmen. Achterna is se noch en paar Mol as Pand wiedergeven wurrn un amenne is se denn to Dutt fullen. Vun dat Dörp Baarnborg is to'n eersten Mol wat in dat Johr 1530 to höörn. Dor weer dat al en Flecken. In den Gemeenderaat vun Baarnborg sitt 11 Raatlüde (Mannlüde un Froonslüde), all ohn Partei. De ehrenamtliche Börgermeester André Meyer is an'n 9. September 2001 wählt wurrn. Bi de Baarnborger Kark sünd noch Delen vun de Muern vun de Kapell To'n Hilligen Krüüz ut dat 12. Johrhunnert to sehn. De Gemeende liggt dirkt an de B 61. De föhrt
Papua-Niegguinea is de drüddgröttste Inselstaat vun de Welt nah Indonesien un Madagaskar. He liggt in'n Pazifik un warrt to den Kontinent Australien hento rekent. De Staat liggt up den ööstlichen Deel vun de Insel Neeguinea (de westliche Deel höört to Indonesien mit to) un up allerhand Inseln un Inselgruppen dorvör. In Papua Neeguinea leevt 5.545.268 Inwahners (Juli 2005) up 462.840 km². Dat sünd 11,9 Inwahners/km². Unafhängig wurrn is de Staat an'n 16. September 1975. Vun dor af an höört he to den Commonwealth of Nations to. De Staatsform is de Parlamentaarsche Monarkie. Hööft vun den Staat is de engelsche König Charles III. Baas vun de Regeerung is Sir James Marape. Amtsspraken sünd Engelsch, Tok Pisin un Hiri Moto. Alltohopen weert in dat Land mehr as 700 Spraken snackt. Länner in Ozeanien Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu Afhängige Rebeden: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis
De Ledrastraat is en wichtige Inkööpstraat in de Ooltstadt vun Nikosia. De Straat geiht vun’n Eleftheria-Platz bi een Kilometer vun Süüd na Noord. De Naam kummt vun dat ole Stadtkönigriek Ledra op Zypern. De Straat weer vun öllers her een vun de wichtigsten Inkööpstraten in de Binnenstadt vun Nikosia. In de Johren 1950 weer se aver ok Schauplatz vun Kämpf twischen Törken un Greken un weer sietdem twischen de Zonen vun Törken un Greken deelt. Dat noorden Enn höört to de Törksche Republik Noordzypern, dat süden Enn to de Republik Zypern. Dorvun hett de Straat sietdem ok ehr Zentrumsfunkschoon en beten an annere Straten verloren. 2008 hebbt de ne’e Präsident vun den greekschen Deel vun Zypern, Dimitris Christofias, un de Präsident vun Noordzypern, Mehmet Ali Talat, afmaakt, dat de Grenz dat eerste Maal siet de Johren 1950 apen maakt warrn schall. Klock 9 Oortstiet an’n 3. April 2008 hebbt se de Stratensperr apen maakt un veel Lüüd vun beide Sieden vun de Grenz kemen dat eerste Maal na de je annere Siet röver. Na bi twölf Stünnen weer de Grenz denn aver wedder dicht, denn de Greken seen, dat de Törken nich inhollen harrn, wat se afmaakt harrn. Törksche Sekerheitslüüd
De Arteria carotis externa (ACE) oder Butere Halsslagader is de Arterie, de den Kopp (Schädel un Weekdelen) un de böveren Halsorganen (Kehlkopp, Schilddrüüs, Rachen) as ok de harde Bregenhuut mit suerstoff- un nehrstoffriek Blood versorgt. De A. carotis externa entsteiht dör Opgaveln vun de Arteria carotis communis (gemeensom Halsslagader), an de so nöömten Bifurkatschoon – de annere Twieg, de Arteria carotis interna (binnere Halsslagader), hett tomeist dat gröttere Lumen un versorgt den Bregen. De A. carotis externa liggt normalerwies vör (ventral) de A. carotis interna. Bi’n Minsch föhrt se twüschen den Musculus stylopharyngeus, den Musculus stylohyoidus un den achteren Deel vun’n Musculus digastricus dör un warrt dorbi vun’n Nervus hypoglossus över- un vun’n Nervus glossophyrangeus ünnerkrüüzt. In’n Keevwinkel deelt se sik in ehr Endäst, de Arteria maxillaris un de Arteria temporalis superficialis, op. Arteria thyroidea superior Arteria lingualis Arteria pharyngea ascendens Arteria facialis Arteria occipitalis Arteria auricularis posterior Arteria maxillaris Arteria temporalis superficialis Bi en poor Söögdeerten (Wedderkauers, Swien) billt sik de buten vun de Schädelhöhl liggen Afsnitt vun de A. carotis interna na de Geboort wedder torüch. Dor övernimmt de Arteria carotis externa ok den gröttsten Deel vun de Bloodversorgen vun’n Bregen. T.H. Schiebler (Hrsg.): Anatomie. Springer, Heidelbarg 2005.
Reginald Lawson Waterfield (* 12. April 1900; † 10. Juni 1986 in Woolston, Somerset) weer en britsch Mediziner un Astronom. Waterfield wurr nah en Frontinsatz in de Eerste Weltkrieg Dokter an dat Guy’s Hospital in London. 1927 bit 1929 hörr he to de Staff vun dat Johns Hopkins Hospital in Baltimore, Maryland, USA, gung aber dornah bit 1937 to dat Guy’s Hospital torüch. Denn folg en längere Kuruphollen in de Swiez. 1942 nehm he in Noordafrika an de Tweeten Weltkrieg deel, wurr verwund uni s denn ut de Armee utscheden. He gung den weer nah dat Guy’s Hospital, kreeg aber 1949 Kinnerlähmung, wat hüm för de restlich 37 Johr vun sien Leven an de Rullstohl fesseln dee. He hett aber liekers an’ Guy’s Hospital wiederarbeid. Wiederhenn hett he de nah hüm nömmt Waterfield Sphärocytometer entwickelt. Ok in astronoomsch Hensicht weer Waterfield spoodriek. Utgahnd vun de Tatsache, dat he 1910 den Dagskometen sehn harr, fung he af 1913 intensiver mit de Himmelsbeobachtungen an. All in 194 hett he eerste Sünnupnahmen makt. In dat glieker Johr besöch he ok regelmatig de Mill Steernwacht in Dundee, wo he sien Forschungen mit en 250mm Refraktor wieder makt hett. 1916 drüff he en 150mm Cooke
Baarnstrup is en Flecken in de Samtgemeende Baarnstrup in den Landkreis Deefholt in Neddersassen. Dor is ok de Verwalten vun de Samtgemeen ünnerbröcht. Baarnstrup liggt twuschen den Dümmer See un de Wilshuser Geest, tämlich in'e Midden twuschen Bremen un Ossenbrügge. Westlich vun den Oort liggt dat Grote Moor. To den Flecken höört noch de Oortsdelen Aldörp, Dreeke/Mäkel un Rechtern mit to. Mit to de Samtgemeen höört noch de Gemenen Drebber, Eidelstee un Drentwede. In Baarnstrup regeert en matig Seeklima. En fochtigen Noordwest vun de Noordsee her speelt dor en Rull bi. In Dörsnitt liggt de temperatur över al de Johren hen bi 8,5° - 9,0°C un dat gifft woll bi 700 mm Regen un Snee in't Johr. Twuschen Mai un Augustmaand schall dat woll bi 20-25 Summerdaag geven (dat sünd Dage, wo dat mehr as 25 °C an'n Dag gifft). To'n eersten Mol warrt Baarnstrup in en Urkunn ut dat Johr 890 nömmt. Dormols geev dat verscheden Molen Striet vunwegen de Grenz twuschen dat Bisdom Mönster un dat Bisdom Ossenbrügge. Later höör Baarnstrup na de Graafschop Deefholt to, man denn keem dat na Bruunswiek-Lüümborg. Na de Franzosentiet hett dat Königriek Hannober de Gegend tospraken kregen. An't Enne vun dat 19.
Hans Florian Zimmer (* 12. September 1957 in Frankfort an’n Main) is en düütschen Komponist, de sik sünners dör sien Filmmusiken in groten Naam maakt hett. Zimmer hett as Kind in’t Öllernhuus dat Klaveerspelen lehrt, wobi he aver blots för en korte Tiet en Schoolmeester dorto harr, wieldat he sik in Henblick op de Grundregeln för Klaveerspelers nich mit de Disziplin anfrünnen kunn, de de Schoolmeester infordert hett. In dat egelsche Internat Hurtwood House hett he sien Abitur maakt. Blangenbi hett he in Musikgruppen as Krisma un Ultravox an’n Synthesizer seten, man en akademische musikaalsche Utbilln hett he nich dörlopen. Enn vun de 1970er Johren hett Zimmer Musikjingles för Warf komponeert un hett bi den Videoclip Video Killed the Radio Star vun The Buggles an’n Modular-Synthesizer mitarbeit. Warf- un Radio-Jingles hett he in London in dat Studio Air Edel komponeert. Dor hett he den bekannten engelschen Filmmusik-Komponisten Stanley Myers drapen un is 1980 sien Assistent worrn. Vun em hett Hans Zimmer veel över dat Komponeeren för Orchester lehrt. Und dör jemehr Tosamenarbeit hett immer ok eerste lüttere Opdrääg för egen Filmmusiken kregen. In de 1980er Johren hett he gau Acht op sik togen dör de Musiken to Filmen as Driving
En Deep is en Waterloop, de Binnenwater dör en Siel na de See afleidt warrt. Depen hören to dat System för dat Schulen van de Waterkant, wat togliek Water ut dat Binnenland aftütt. Faken is en Deep de Rest van en Priel, de överbleev as dat Land indiekt wurr. Man ok natürelke lüttje Stromen warrt Deep nöömt, nettso as van Minsken maakt Kanalen, Sloten un Meedjegötten. Bispelen för Depen in Oostfreesland sünd dat Fehntjer Deep un dat Knockster Deep.
Disse Artikel is man blots en Stubben. Du kannst Wikipedia helpen un em verbetern. De Salomonen (engelsch: Solomon Islands) sünd en Inselstaat in' Süüdwesten vun den Pazifik, östlich vun Neeguinea. De wurrd to'n gröttsten Deel un Rebeeden vun de süüdlich Salomon-Inseln as ok den Rennell-Inseln, den Ontong-Java-Inseln un de wieder ööstlich liggen Santa-Cruz-Inseln bildt. De nöördlich Eilannen vun de Salomon-Inseln hörrn to den Staat Papua-Neeguinea. De Hööftstadt is Honiara. De Staat hett 538.000 Inwahner (Stand: November 2010) up en Rebeet vun 28.896 km². De Salomonen sünd Liddmaat vun den Commonwealth of Nations. To de ümliggend Inseln tellen Nauru, Kiribati, Tuvalu, Fidschi un Vanuatu. De Staat is an' 7. Juli 1978 unafhängig vun Grootbritannien wurrn. Länner in Ozeanien Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu Afhängige Rebeden: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis un Futuna Commonwealth of Nations Antigua un Barbuda | Australien | Bahamas | Bangladesch
Mikronesien betekent Mikronesien, Bult Inseln in’n Pazifik, Mikronesien, Staat in düt Rebeet. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.